CELEX: 22000D1019(16)
Language: mt
Date: 1999-03-26 00:00:00
Title: Deċiżjoni tal-Kumitat Konġunt taż-ŻEE Nru 43/1999 tas-26 ta' Marzu 1999 li temenda l-Anness XVIII (Is-saħħa u s-sigurtà fuq ix-xogħol, il-liġi tax-xogħol, u t-trattament ugwali bejn l-irġiel u n-nisa) għall-Ftehim taż-ŻEE

Avviż Legali Importanti

|

22000D1019(16)

Official Journal L 266 , 19/10/2000 P. 0050 - 0051

		Deċiżjoni tal-Kumitat Konġunt taż-ŻEENru 43/1999tas-26 ta' Marzu 1999li temenda l-Anness XVIII (Is-saħħa u s-sigurtà fuq ix-xogħol, il-liġi tax-xogħol, u t-trattament ugwali bejn l-irġiel u n-nisa) għall-Ftehim taż-ŻEEIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala "il-Ftehim", u b'mod partikolari l-Artikolu 98 tiegħu,Billi:(1) l-Anness XVIII għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 104/98 tat-30 ta' Ottubru 1998 [1];(2) d-Direttiva tal-Kunsill 97/80/KE tal-15 ta' Diċembru 1997 dwar il-piż ta' l-evidenza f'każijiet ta' diskriminazzjoni bbażata fuq is-sess [2] u d-Direttiva tal-Kunsill 98/52/KE tat-13 ta' Lulju 1998 dwar l-estensjoni tad-Direttiva 97/80/KE dwar il-piż ta' l-evidenza f'każijiet ta' diskriminazzjoni bbażata fuq is-sess għar-Renju Unit tal-Gran Brittanja u l-Irlanda ta' Fuq [3] għandhom jiġu inkorporati fil-Ftehim,(3) l-atti li l-Partijiet Kontraenti għall-Ftehim għandhom jieħdu nota tagħhom, inkorporati fl-Anness XVIII għandhom jiġu elenkati fit-tmiem ta' dak l-Anness,IDDEĊIEDA KIF ĠEJ:Artikolu 1Fl-Anness XVIII għall-Ftehim, l-intestatura wara l-punt 21 (Direttiva tal-Kunsill 86/613/KEE) "ATTI LI L-PARTIJIET KONTRAENTI GĦANDHOM JIEĦDU NOTA TAGĦHOM", inkluż is-sentenza ta' introduzzjoni u l-atti, għandhom jitpoġġew wara l-punt 32 (Direttiva tal-Kunsill 96/34/KE), u punt 21 a (ir-Risoluzzjoni 95/C 296/06 tal-Kunsill u tar-rappreżentanti tal-Gvernijiet ta' l-Istati Membri, li jiltaqgħu fi ħdan il-Kunsill), punt 21 b (Risoluzzjoni tal-Kunsill 95/C 168/02) u punt 21ċ (Rakkommandazzjoni tal-Kunsill 96/694/KE) għandhom isiru l-punti 33, 34 u 35 rispettivament.Artikolu 2Dan il-punt li ġej għandu jiddaħħal wara l-punt 21 (Direttiva tal-Kunsill 86/613/KEE) fl-Anness XVIII għall-Ftehim:"21a. 397 L 0080: Id-Direttiva tal-Kunsill 97/80/KE tal-15 ta' Diċembru 1997 dwar il-piż ta' l-evidenza f'każijiet ta' diskriminazzjoni bbażata fuq is-sess (ĠU L 14, ta' l-20.1.1998, p. 6), kif emendata bi:- 398 L 0052: Id-Direttiva tal-Kunsill 98/52/KE tat-13 ta' Lulju 1998 (ĠU L 205, tat-22.7.1998, p. 66).Id-dispożizzjonijiet ta' din id-Direttiva għandhom, għall-għanijiet tal-Ftehim preżenti, jinqraw bl-addattament li ġej:Fl-Artikolu 3(1)(a), "L-Artikolu 119 tat-Trattat" għandu jaqra "L-Artikolu 69(1) tal-Ftehim taż-ŻEE"."Artikolu 3It-testi tad-Direttivi tal-Kunsill 97/80/KE u 98/52/KE fil-lingwa Islandiża u f'dik Norveġiża, li huma annessi għall-verżjonijiet rispettivi tal-lingwa għal din id-Deċiżjoni, huma awtentiċi.Artikolu 4Din id-Deċiżjoni għandha tidħol fis-seħħ nhar is-27 ta' Marzu 1999, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE.Artikolu 5Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej.Magħmula fi Brussel, fis-26 ta' Marzu 1999.Għall-Kumitat Konġunt taż-ŻEEIl-PresidentF. Barbaso[1] ĠU L 197, tad-29.7.1999, p. 56, kif aggustat bi ĠU L 226, tas-27.8.1999, p. 44.[2] ĠU L 14, ta' l-20.1.1998, p. 6.[3] ĠU L 205, tat-22.7.1998, p. 66.--------------------------------------------------